Diari Oficial de la Generalitat Valenciana


Sumari del DOGV 7898, del 18-10-2016 (2016/7682)

Informació pública de l'autorització ambiental integrada d'una instal·lació dedicada a impressió de paper de fantasia i bosses al terme municipal de Riba-roja de Túria.
------------------------------------------------------------------------------------------------------------------------------------------------------------------------

### Dades del document

Número de DOGV
:   7898

Data del DOGV
:   18-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7682


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'autorització ambiental integrada d'una instal·lació dedicada a impressió de paper de fantasia i bosses al terme municipal de Riba-roja de Túria. [2016/7682]  
De conformitat amb el que estableixen l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana, i l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 036/15 IPPC, seguit a instàncies de Timbrados Valencia, SL, amb CIF H26657749, i domicili social al Polígon Industrial Riba-roja, sector 14, carrer Pouet de la Granota, s/n, Riba-roja de Túria (València), que té com a objecte l'atorgament de l'autorització ambiental integrada d'unes instal·lacions d'impressió de paper de fantasia i bosses al terme municipal de Riba-roja de Túria (València).  
Peticionari: Timbrados Valencia, SL.  
Emplaçament: Polígon Industrial Riba-roja, sector 14, carrer Pouet de la Granota, s/n, Riba-roja (València).  
Projecte: projecte bàsic per a la sol·licitud de l'autorització ambiental integrada per a unes instal·lacions d'impressió de paper de fantasia i bosses.  
Producció: després d'haver-se produït canvis en la producció pels requisits de clients i formats de productes, ha augmentat el consum de dissolvents, amb un consum total de l'ordre de més de 200 tones a l'any, i ha passat a tramitar-se, per tant, la preceptiva autorització ambiental integrada. Així mateix, es procedirà a la instal·lació de nova maquinària que utilitza productes en base aigua.  
El que es posa en general coneixement perquè en el termini de 30 dies hàbils, a partir de l'endemà a la publicació d'aquest anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar el projecte presentat en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, núm. 77, de València, on estarà exposat en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 16 de setembre de 2016.- El director general del Canvi Climàtic i Qualitat Ambiental: Joan Piquer Huerga.